ट्रम्प समर्थकों के उग्र तेवरों से हिंसा भड़कने की आशंका गहराने लगी
अमेरिका के पूर्व राष्ट्रपति डोनाल्ड ट्रम्प के खिलाफ मुकदमा शुरू होने के बाद उनके समर्थकों ने बेहद आक्रामक प्रतिक्रिया जाहिर की है। वे पूर्व राष्ट्रपति के बचाव में हिंसा और विद्रोह की अपील कर रहे हैं। मंगलवार को ट्रम्प के मियामी कोर्ट में पेश किए
अमेरिका के पूर्व राष्ट्रपति डोनाल्ड ट्रम्प के खिलाफ मुकदमा शुरू होने के बाद उनके समर्थकों ने बेहद आक्रामक प्रतिक्रिया जाहिर की है। वे पूर्व राष्ट्रपति के बचाव में हिंसा और विद्रोह की अपील कर रहे हैं। मंगलवार को ट्रम्प के मियामी कोर्ट में पेश किए जाने से पहले बने खतरनाक माहौल पर पर्यवेक्षकों ने चिंता जताई है।
सोशल मीडिया पोस्ट और सार्वजनिक बयानों में ट्रम्प के निकट सहयोगियों ने मुकदमे को युद्ध की कार्रवाई ठहराया है। बदला लेने की धमकी के साथ बताया गया है कि ट्रम्प के अधिकतर समर्थकों के पास हथियार हैं।
सहयोगियों ने ट्रम्प को राष्ट्रपति बाइडेन के अधीन काम कर रहे जस्टिस विभाग का शिकार बताया है। दक्षिण पंथी मीडया साइट पर कार्रवाई करने और धमकियां देने का शोर ज्यादा है। समर्थकों की भीड़ भी आक्रामक अंदाज दिखा रही है।
राजनीतिक हिंसा संबंधी विशेषज्ञों ने चेतावनी दी है कि लोगों और संस्थाओं पर हमले की संभावना उस समय बढ़ जाती है जब निर्वाचित प्रतिनिधि या प्रमुख मीडिया हस्तियां बेखटके धमकियां देती हैं और हिंसा का आव्हान करती हैं। 6 जनवरी को अमेरिकी संसद भवन-केपिटल हिल पर ट्रम्प समर्थकों के हमले के पीछे ट्रम्प की एक भड़काउ टि्वटर पोस्ट को जिम्मेदार बताया जा रहा है।
विशेषज्ञों का कहना है, अगर महत्वपूर्ण हस्तियां आक्रामक भाषा में बात करती हैं तो भले ही किसी को शारीरिक नुकसान ना हो लेकिन हिंसा को स्वीकार करने का माहौल बनता है।
जस्टिस डिपार्टमेंट के पूर्व सीनियर अधिकारी मेरी मेकॉर्ड कहते हैं, अब तक हिंसा के लिए भड़काने वाले राजनेताओं को जवाबदेह नहीं ठहराया गया है। इसलिए ऐसा हो रहा है।
टीवी पर पीट सेंटिली टाक शो में सेंटिली ने कहा यदि वह मेरीन कोर का कमांडर होता तो हर मेरीन से राष्ट्रपति बाइडेन को पकड़ने और उन्हें व्हाइट हाउस से बाहर फेंकने का ऑर्डर देता।
आंख के बदले आंख
एरिजोना के रिपब्लिकन सांसद एंडी बिग्स ने टि्वटर पोस्ट में कहा, आंख के बदले आंख। ट्रम्प के बड़े बेटे की मंगेतर किम्बरले गुइलफोयले ने इंस्टाग्राम पर पूर्व राष्ट्रपति के फोटो के साथ लिखा,बदला लिया जाएगा। जार्जिया मेंं रिपब्लिकन पार्टी के सम्मेलन में कारी लेक ने कहा ट्रम्प के कई समर्थकों के पास गन है।
© The New York Times 
माइकेल स्मिड, एलन फ्यूएर, मैगी हेबरमैन